**REGNBUEN BARNEFORENING I JEKTVIK**

Regnbuen barneforening har eksistert i rundt 50 år. Det var Turid og Ruth Abelsen som startet barneforeningen, og de var trofaste leder i over 45 år.

I dag er det Rakel Eline Heen og Inger Monsen som prøver å holde liv i foreningen.

Møtene i barneforeninga avholdes på kapellet i Jektvik, lørdager kl. 12.00. Regnbuen barneforening har egen facebookside og der står det når det skal være møter.

På møtene forteller vi historier fra Bibelen med figurer på flanellografen. Vi synger sammen og har en liten loddtrekning. Alle barna har med en liten gevinst. Til slutt koser vi oss med frukt, saft og kjeks.

Framover har vi planer om flere aktiviteter og mer sang :).

På barnemøtene kan det komme barn fra alle aldre- de minste har hatt med seg foreldrene og de eldste har vært fra mellomtrinn/ungdomsskolen.

